open-index/open-wikipedia-markdown huggingface dataset:
Արբիսու

**Արբիսու** (), համայնք Իսպանիայի հյուսիսային մասում՝Նավառա պրովինցիայի Լա Բառանկա շրջանում (կոմարկայում)։ Զբաղեցնում է 14 քառակուսի կիլոմետր տարածք։ 2005 թվականի տվյալներով բնակչության թվաքանակը եղել է  982։ Պրովինցիայի վարչական կենտրոնից՝ Պամպլոնա քաղաքից հեռավորությունը 38 կիլոմետր է։ Սահմանակից է Էչերա Արանաս համայնքին։

Համայնքն ընկած է պրովինցիայի բասկախոս տարածքում, որտեղ բասկերենը ունի պաշտոնական լեզվի կարգավիճակ՝ իսպաներենի հետ մեկտեղ (1986 թվականի դեկտեմբերի 15-ին ընդունված օրենքի համաձայն՝ Նավառան լեզվի գործածության տեսակետից բաժանված է երեք տարածաշրջանի): 2011 թվականի տվյալներով Արբիսուի բնակիչների 78.4%-ը որպես մայրենի լեզու նշել է բասկերենը։

Համայնքում ամեն տարի հունիսի 24-ին՝ սուրբ Հովհաննես Մկրտչի օրը, մեծ տոնախմբություն է կատարվում. գլխավոր հրապարակում հավաքվում ու միջոցառմանը մասնակցում են ոչ միայն տեղի բնակիչները, այլև բազմաթիվ հյուրեր։

## Ժողովրդագրություն

## Քույր քաղաք
* Մարդա (Պաղեստին)

## Տեսարժան վայրեր
* Սուրբ Մարիամ եկեղեցի
* Սուրբ Հովհաննես մատուռ

Arbizu_-_Iglesia_de_la_Natividad_de_Mar%C3%ADa_07.jpg|Սուրբ Մարիամ եկեղեցին
Arbizuko_udaletxea.jpg|Համայնքապետարանը


## Ծանոթագրություններ

## Գրականություն
* José Ignacio Hualde (1991): *Basque Phonology*, Routledge, Nueva York, ISBN 0-415-05655-1, pp.&nbsp;39–53.

## Արտաքին հղումներ
* Datos de Arbizu - Gobierno de Navarra - Información y datos de entidades locales de Navarra.
* Web municipal: www.arbizu.eus 
* ARBIZU in the Bernardo Estornés Lasa - Auñamendi Encyclopedia (Euskomedia Fundazioa) 

Կատեգորիա:Բնօրինակում անաղբյուր հոդվածներ
Կատեգորիա:Իսպանիայի բնակավայրեր
Կատեգորիա:Իսպանիայի մունիցիպալիտետներ
Կատեգորիա:Իսպանիայի քաղաքներ
Իմ մեղքը (ֆիլմ)

**«Իմ մեղքը»** (), իսպանական դրամա ֆիլմ, որը թողարկվել է 2023 թվականին։ Դոմինգո Գոնսալեսի սցենարային դեբյուտն է, իսկ գլխավոր դերերը կատարել են Նիկոլ Ուոլիսը և Գաբրիել Գևարան։ Ֆիլմն ստեղծվել է Wattpad-ում Մերսեդես Ռոնի համանուն գրքի հիման վրա։

## Սյուժե
Ըստ Սյուժեի Նոան հավաքում պայուսակը և տեղափոխվում իր տնից։ Նրա մայրն ամուսնացել է շատ հարուստ տղամարդու հետ և նրանք միասին պետք է տեղափոխվեն նրա առանձնատուն։ Նոան իրեն անհարմար է զգում, քանի որ նրա համար անսովոր է հարուստ միլիարդատերի կյանքը։ Նա կարոտում է իր նախկին կյանքը, ընկերներին և զուգընկերոջը՝ Դենին։ Բայց նրա կյանքը այլ ընթացք է ստանում, երբ հանդիպում է իր նոր խորթ եղբորը` Նիկոլասին (Նիկ)։ Նա հարուստ փչացած տղա է, որը սիրում է վարել մրցարշավային մեքենաներ և շահել դրանք խաղադրույքներով, վերջինս նաև կնամոլ է և ամեն օր խնջույքներ է կազմակերպում։ Սկզբում նրանք ատում էին միմյանց, բայց ժամանակի ընթացքում սիրահարվեցում են իրար, այն բանից հետո, երբ Դենը դավաճանում է Նոային։ Ամեն ինչ փոխվում է, երբ Նոայի դաժան կենսաբանական հայրը ազատվում է բանտից և Ռաֆայելայից վրեժ լուծելու համար առևանգում է Նոային։

## Դերասանական կազմ
* Նիկոլ Ուոլիս՝ Նոահ
* Գաբրիել Գևարա՝ Նիք
* Մարթա Հազաս՝ Ռաֆաելլա
* Իվան Սանչես՝ Ուիլիամ Լեյսթեր
* Էվա Ռուիզ՝ Իյենա
* Վիկտոր Վարոնա՝ Լիոն
* Ֆրեն Բերենգեր՝ Ռոնի
* Իվան Մասագե՝ Ջոնաս

## Արտադրություն
Ֆիլմն ստեղծվել է Wattpad-ում Մերսեդես Ռոնի համանուն գրքի հիման վրա, ավելի ուշ այն դարձել է որպես գրքերի եռագրություն, որը հրատարակվել է Penguin Random House-ի կողմից։ Արտադրությամբ զբաղվել է Pokeepsie Films ընկերությունը (Ալեքս դե լա Իգլեսիա և Կառոլինա Բենգ)։  Կրակոցների տեսարանները նկարահանվել են Կոստա դել Սոլում, նաև Տորեմոլինոսում, Մանիլվայում և Մարբելայում։

## Թողարկում
Ֆիլմի դեբյուտը տեղի է ունեցել Amazon Prime Video-ում՝ 2023 թվականի հունիսի 8-ին։ Ըստ Amazon Prime Video-ի ՝ 2023 թվականի հունիսին թողարկվելուց հետո «Իմ մեղքը» ֆիլմը եռօրյա դիտումների վարկանշային արդյունքով հասել է հարթակի պատմության մեջ բոլոր ոչ անգլալեզու տեղական օրիգինալ ֆիլմերի ցուցանիշներին։

## Ծանոթագրություններ

Կատեգորիա:2023 ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպանական ռոմանտիկ ֆիլմեր
Կատեգորիա:Իսպաներեն ֆիլմեր
Կատեգորիա:Ռոմանտիկ կատակերգություն
Կատեգորիա:Վեպերի էկրանավորումներ
Գոմցյան

**Գոմցյան**, հայկական ազգանուն։

## Ազգանունը կրողներ
* Ալեքսան Լավրենտիի Գոմցյան (ծնվ․ 1955), բանաստեղծ, մանկագիր։
* Արարատ Դվինի Գոմցյան (ծնվ․ 1948), տնտեսագետ, պետական-քաղաքական գործիչ։
* Արսեն Մկրտիչի Գոմցյան (1919-1945), մանկավարժ, մարզիկ, բանաստեղծ, մաթեմատիկոս։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Տեղանվանական հիմքով ազգանուններ
Ջուլիո Բերրուտի

**Ջուլիո Բերրուտի** (սեպտեմբերի 27,1984, Հռոմ, Իտալիա) իտալացի դերասան և ատամնաբույժ, ով հայտնի է Մոնտե Կառլո (2011), Զբոսանք արևի շողի ներքո (2014) և Գաբրիելի դժոխք (2020) ֆիլմերում իր կերտած դերերով։

## Կյանքը և կարիերան
Բերրուտին ծնվել է Իտալիայի Հռոմ քաղաքում, Մոնկալվոյի ակնաբույժ Ջուզեպպե Բերրուտիի և փաստաբան Ֆրանչեսկա Ռոմանա Ռեջիանիի ընտանիքում։ Նա ունի ավագ եղբայր՝ Ջիան Լուկա Բերրուտին, Guardia di Finanza-ի փոխգնդապետ:Ստանալով գիտական միջնակարգ դպրոցի դիպլոմ և պրոֆեսիոնալ ատամնատեխնիկի դիպլոմ՝ Բերրուտին հաճախել է Հռոմի Տոր Վերգատա համալսարանի ատամնաբուժության դպրոց և 2010 թվականին ավարտել ստոմատոլոգիա և ատամնաբուժական պրոթեզավորում բաժինը։ Այնուհետև անցել է օրթոդոնտիայի մասնագիտացում և ավարտել 2015 թվականին:Բերրուտին, ով 190 սմ հասակ ունի, մոդելային կարիերա է ունեցել դպրոցում, քայլել է թռիչքուղիներով և մասնակցել մի քանի նորաձևության արշավների՝ սկսած 1998 թվականից մոտ երեք տարի։ 2003 թվականին նա իր դեբյուտը կատարել է *[[The Lizzie McGuire]]* ֆիլմում փոքրիկ դերով:Նա սկսեց համբավ ձեռք բերել Melissa *[[P., La figlia di Elisa – Ritorno a Rivombrosa]]* և *[[Bon Appétitլշ|Bon Appétit]]* ֆիլմերում հայտնվելուց հետո։ 2011 թվականին նա նկարահանվել է Մոնտե Կառլո ֆիլմում, իսկ 2014 թվականին գլխավոր դեր է կատարել *[[Զբոսանք արևի շողի ներքո]]* երաժշտական կատակերգությունում։ 2019 թվականին Բերրուտիին ընդունեց *[[Passionflix|Passionflix-ի]]* պրոդյուսեր Տոսկա Մասկի առաջարկը՝ կատարելու Գաբրիել Էմերսոնի դերը *[[Գաբրիելի դժոխքը]]* վեպի ադապտացիայի մեջ։

## Գրքեր
Ջուլիո Բերուտին 2018 թվականին թողարկեց իտալական վեպ, որը կոչվում է *[[«Nutshell»]]*:

## Ծանոթագրություններ

## Արտաքին հղումներ
* Giulio Berruti Instagram
Չարը։ Մաս առաջին

**«Չարը։ Մաս առաջին»** (), ամերիկյան էպիկ երաժշտական ֆենտեզի ֆիլմ, որի ռեժիսորը Ջոն Չուն է, հանդիսանում է «Չարը» մյուզիքլի ադապտացիան, որի հեղինակներն են Սթիվեն Շվարցը և Ուիննի Հոլցմանը։ Ֆիլմում նկարահանվել են Սինթիա Էրիվոն, Արիանա Գրանդեն, Ջոնաթան Բեյլին և Ջեֆ Գոլդբլումը։ Հանդիսանում է «Չարը» դիլոգիայի առաջին ֆիլմը, պրեմիերան կայացել է 2024 թվականի նոյեմբերի 22-ին։

## Սյուժե
Սյուժեի կենտրոնում Օզի երկու կախարդներն են. Էլֆաբան՝ կանաչամորթ արտաքսված աղջիկը՝ արևմուտքի ապագա չար կախարդը, և Գլինդան՝ գրավիչ և ամբիցիոզ աղջիկը, որը հետագայում դառնում է հյուսիսի բարի կախարդը։ Սյուժեն պատմում է երկու աղջիկների մեծանալու, մեկ տղայի համար պայքարում նրանց մրցակցության, ինչպես նաև Հրաշագործի բռնակալության դեմ պայքարի մասին, ում շնորհիվ Օզի բնակիչները հակամարտում են Էլֆաբայի դեմ։

## Դերասանական կազմ
* Սինթիա Էրիվո՝ Էլֆաբա
* Արիանա Գրանդե՝ Գլինդա
* Ջոնաթան Բեյլի՝ Ֆիերո
* Ջեֆ Գոլդբլում՝ Հրաշագործ
* Իթան Սլեյթեր՝ Բոք
* Միշել Յեո՝ Մադամ Մորիբլ
* Մարիսա Բոդե՝ Նեսարոսա
* Բոուեն Յանգ՝ Փֆանի
* Բրոնուին Ջեյմս՝ Շեն-շեն
* Կաելա Սեթլ՝ Միս Քոդլ
* Էրոն Թեո՝ Ավարիկ
* Քոլին Մայքլ Քարմայքլ՝ Պրոֆեսոր Նիկիդիկ

## Պրեմիերա
Ի սկզբանե ֆիլմի պրեմիերան նշանակված է եղել 2024 թվականի դեկտեմբերի 25-ին, սակայն 2023 թվականի մարտին հայտարարվել է, որ ամսաթիվը նշանակվել է 2024 թվականի նոյեմբերի 27-ը։

## Ծանոթագրություններ

## Արտաքին հղումներ
* Ֆիլմը IMDb կայքում

Կատեգորիա:2024 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական երաժշտական ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր առյուծների մասին
Կատեգորիա:Ֆիլմեր ընկերության մասին
Կատեգորիա:Ֆիլմեր կենդանիների մասին
Կատեգորիա:Ֆիլմեր վհուկների մասին
Գոչունյան

**Գոչունյան**, հայկական ազգանուն։

## Ազգանունը կրողներ
* Արա Սարգսի Գոչունյան (1913-1996), հրապարակախոս, խմբագիր։
* Մանուկ Գոչունյան (1851-՞), հրապարակախոս, խմբագիր։
* Մարտիրոս Սարգսի Գոչունյան (1900-1975), խմբագիր։
* Մելիք Սարգսի Գոչունյան (1908-1943), հրապարակախոս, խմբագիր։
* Միսաք Գոչունյան (1863-1913), գրող, հրապարակախոս, խմբագիր։
* Սարգիս Գոչունյան (1867-1926), խմբագիր, հրատարակիչ։

## Տես նաև
* Աղասի Իգնատի Գոչյան (*[[Քոչոյան]]*, 1906-1995), գվարդիայի ավագ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Գոճյան

**Գոճյան**, հայկական ազգանուն։

## Ազգանունը կրողներ
* Միհրան Հայկի Գոճյան (ծնվ․ 1940), ջութակահար։
* Վարուժան Հայկի Գոճյան (1935-1993), ջութակահար, դիրիժոր։
## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Գորգիսյան

**Գորգիսյան**, հայկական ազգանուն։

## Ազգանունը կրողներ
* Գևորգ Սամվելի Գորգիսյան (ծնվ․ 1986), ծրագրավորող, քաղաքական գործիչ, ՀՀ ԱԺ 6-րդ և 7-րդ գումարման պատգամավոր։
* Մովսես Գևորգի Գորգիսյան (1961-1990), քաղաքական գործիչ, հրապարակախոս։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հունարեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Լայնածավալ տերություն Օսմանցոցն

**Լայնածավալ տերություն Օսմանցոցն**, քարտեզ (Ասիա, Եվրոպա, Աֆրիկա)։
 
## Պատմություն
Տպագրվել է 1787 թվականին Վենետիկում։

Փորագրիչ՝ Եղիա Էնտազյան։

Անվանացույցը՝ «Լայնածաւալ տէրութիւն Օսմանցոցն որ յասիայ, յեւրոպիայ եւ յափրիկայ։ Փորագրեալ ի Վենետիկ ի Վանս սրբոյն Ղազարու 1787»։

Չափերը՝ 22 x 20,5 սմ, անվանացույցը քարտեզի ներքևի ձախ անկյունում է, «մղոնաչափութիւնը» (մասշտաբ)՝ զարդափակ շրջանակի մեջ։

Քարտեզը զետեղված է Ղուկաս Ինճիճյանի աշխատասիրությամբ հրատարակված Ստեփանոս Ագոնցի «Աշխարհագրութիւն չորից մասանց աշխարհի» (1804 թվական, Վենետիկ, մաս 2-րդ, Եվրոպա, հատոր Ե) գրքում՝ որպես ներդիր (229-րդ էջում)։

Կատեգորիա:Քարտեզագրքեր
Արթուր Լայստ

**Արթուր Լայստ** (Arthur Leist. ), գերմանացի գրականագետ, հայագետ, վրացագետ։

## Կենսագրություն
1884 թվականին այցելել է Թիֆլիս, գործուն մասնակցություն ունեցել հայ գրական-մշակութային կյանքին։

Կազմել է վրացական պոեզիայի առաջին անթոլոգիան գերմաներենով (1887), Իլյա Ճավճավաձեի օգնությամբ հրատարակել է Շոթա Ռուսթավելիի «Ընձենավորը» էպիկական պոեմի ամբողջական գերմաներեն թարգմանությունը (1889)։

1886 թվականին Լայպցիգում հայագետ, թարգմանիչ Աշոտ Հովհաննիսյանի հետ գերմաներեն հրատարակել է «Հայկական գրադարան» մատենաշարը, որտեղ զետեղել է Խաչատուր Աբովյանի, Րաֆֆու, Գաբրիել Սունդուկյանի, Պերճ Պռոշյանի երկերից, նաև իր հոդվածները հայ բանաստեղծության, արձակի ու պարբերական մամուլի մասին։

«Հայ բանաստեղծներ» (1898) ժողովածուում Լայստը ամփոփել է իր թարգմանությունները Սայաթ-Նովայի, Ղևոնդ Ալիշանի, Ռ. Պատկանյանի գործերից և հայկական ժողովրդական երգերի տեքստեր։

Գերմաներեն է դասավանդել Թբիլիսիի պետական համալսարանում։ Ապրել է Զուբալաշվիլի եղբայրների փողոցում

Թաղված է Դիդուբեի պանթեոնում։

## Ծանոթագրություններ

Կատեգորիա:Գերմանացի գրողներ
Կատեգորիա:Գերմանացի լրագրողներ
Կատեգորիա:Գերմանացի թարգմանիչներ
Կատեգորիա:Գերմանացի լեզվաբաններ
Կատեգորիա:Գերմանացի գրականագետներ
Կատեգորիա:Գերմանացի հայագետներ
Կատեգորիա:Գերմանացի մանկավարժներ
Ուիլսոն Բեթել

**Սթիվեն Ուիլսոն Բեթել** (, ), ամերիկացի դերասան և պրոդյուսեր։ Առավել հայտնի է Ռայդեր Քալահանին («Երիտասարդն ու անհանգիստը» հեռուստասերիալում) և Ուեյդ Կինսելլային («Հարավային Զոի Հարթ» հեռուստասերիալում) մարմնավորող դերերով։

## Կենսագրություն
Ուիլսոն Բեթելն ամերիկացի գրող Ջոյս Մեյնարդի որդին է։ Նախքան CBS-ի կողմից հեռարձակվող «Երիտասարդն ու անհանգիստը» հեռուստասերիալում մշտական դերակատար լինելը, նա հայտնվել է այնպիսի սերիալներում, ինչպիսիք են՝ «Զինվորական իրավաբանական ծառայություն»-ը, «Դետեկտիվ Ռաշ»-ը և «Ծովային ոստիկանություն՝ հատուկ բաժին»-ը։ Այս փոքրիկ դերերին հաջորդել է 2008 թվականին թողարկված՝ Վիետնամի պատերազմի մասին «Թունելի առնետներ 1968» ֆիլմում նրա մարմնավորած կապրալ Դեն Գրինի դերը։ HBO-ի կողմից հեռարձակվող հեռուստատեսային «Մարդասպանների սերունդ» մինի-սերիալում Բեթելը մարմնավորել է կապրալ Էվան «Քյու-Թիփ» Սթաֆֆորդին։ Դերասանը նկարահանվել է սերիալի բոլոր յոթ մասերում։

«Հարավային Զոի Հարթ» հեռուստասերիալում նա խաղացել է «վատ տղայի»՝ Ուեյդ Կինսելլայի դերը` գլխավոր հերոս Զոի Հարթի հարևանը։ 2011 թվականին *BuddyTV*-ն դերասանին դասել է 14-րդ համարը՝ «Ամենասեքսուալ հեռուստատեսային տղամարդիկ» ցուցակում, իսկ հաջորդ տարի Բեթելը երկրորդն է եղել ցուցակում։

2020 թվականի նոյեմբերին նա ամուսնացել է Լիզլ Մարտինես-Բալագերի հետ։ Նրանց դուստրը ծնվել է 2022 թվականի նոյեմբերին։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Հարրի Փոթերը և Անիծված երեխան (ֆիլմ)

**«Հարի Փոթերը և Անիծված երեխան» ()**, սպասվող ֆիլմ, որի հիմքում ընկած է համանուն պիեսը։ Ռեժիսորը Քրիս Կոլումբուսն է և այժմ ֆիլմը գտնվում է մշակման փուլում, որը իրականացվում է *[[Warner Bros.]]* ստուդիայում, թողարկումը կայանալու է 2023 թվականին։

## Դերասանական կազմ

## Պատմություն
2016 թվականի հուլիսին Warner Bros. Entertainment-ը դիմել է «Հարրի Փոթերը և անիծված երեխան» ստեղծագործության իրավունքները գնելու համար, ինչն էլ հանգեցրել է նրան, որ պիեսը շուտով կդառնա ֆիլմ, չնայած այն փաստին, որ նույնիսկ «Հարրի Փոթերի» մասին վիպաշարի հեղինակ Ջոան Ռոուլինգը նշել էր, որ էկրանավորումը չի նկարահանվել։

2021 թվականի նոյեմբերին Քրիս Կոլումբուսը, որն ավելի վաղ եղել է առաջին երկու մասերի ռեժիսորը, հետաքրքրվածություն է ցուցաբերել պիեսի էկրանավորման վերաբերյալ, բայց միայն այն մտադրությամբ, որ գլխավոր դերակատարները պետք է կրկնեն իրենց մարմնավորած դերերը։ Երբ *[[The New York Times]]*-ը հարցրել է Դենիել Ռեդկլիֆին, արդյո՞ք պատրաստ է վերջինս վերադառնալ Հարրի Փոթերի իր դերին, նա պատասխանել է, որ տվյալ պահին դա նրան չի հետաքրքրում, բայց չի բացառում, որ հնարավոր է դա լինի մոտ ապագայում։

## Ծանոթագրություններ

Կատեգորիա:2023 ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Հարրի Փոթեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր Հարրի Փոթերի մասին
Կատեգորիա:Ֆիլմեր վհուկների մասին
Ձյոնո Սայիգիկու

**Ձյոնո Սայիգիկու** (, սեպտեմբերի 24, 1832 – հունվարի 24, 1902), նաև հայտնի է որպես Ձյոնո Դենպեի (条野伝平), ճապոնացի գործարար և գրող։ Իր մասնագիտական գործունեության ընթացքում նա մեծ թվով ստեղծագործությունների հեղինակ էր։ Նա աչքի է ընկել նաև Մեյջի դարաշրջանի լրագրողական ասպարեզում՝ հրապարակելով մի քանի աշխատություններ։

Երիտասարդ տարիքից նա աչքի է ընկել գրողի իր որակներով՝ հրատարակելով իր առաջին գործերը 1860-ականներին՝ Էդո շրջանի վերջին փուլում։ Իր կյանքի ընթացքում նա հրատարակել է ավելի քան քսան գիրք և աշխատանք, որոնք նա հրապարակել է  ճապոնական մամուլում։ Ջոնոն եղել է «Tokyo Nichi Nichi Shimbun» թերթի հիմնադիրներից մեկը, Տոկիոյի առաջին օրաթերթն էր և սկսվել է հրատարակվել 1872 թվականին։ Նա նաև հովանավորել է այլ պարբերականների ստեղծումը, ինչպիսիք են «Yamato Shimbun» (1886) կամ «Keisatsu Shinpō» (1884)։ 1880 թվականից եղել է Տոկիոյի Մետրոպոլիտենի ժողովի անդամ։

## Կենսագրություն
Ընտանիքը վաճառականներ էին Նիհոնբաշի Հասեգավաչոյում։ Նա մոտ 17 տարեկանից դարձավ Միզուտանի Ռյոկուտեիի աշակերտը։ Երիտասարդ գրողի ուսուցիչներից մեկը Կայ Հոսոկին էր, որը սիրված էր Իզուկուրայի հաճախորդ Մասահիրո Աբեի կողմից՝ իր գրական տաղանդի համար։ Բացի այդ, նա շփվել է ավելի հին դրամատուրգների հետ, ինչպիսիք են Շոտեյ Կինսույը, Բայտեյ Կինյոն և Կանագակի Ռոբունը։

1860 թվականին (28 տարեկան) նա հրատարակել է «Սիրո գարնանային գունազարդող գույնը»-ը։ Եղել է նինջաների մասին գրքերի շարքի խմբագիր Tamenaga Shunsui, Shotei Kinsui և Somezaki Nobufusa:

1868 թվականի ապրիլին մասնակցել է Ջենիչիրո Ֆուկուչիի առաջին համարին՝ «Կոսուկե Հիրուկա և Դենսուկե Նիշիդա», սակայն հաջորդ ամիս այն ստիպված եղավ դադարեցնել իր խմբագրական ոճի պատճառով։

1880 թվականից նա ծառայել է որպես Տոկիոյի պրեֆեկտուրալ ժողովի անդամ։

Նա նաև գրել է Կաբուկիի սցենարներ։

1890-ին Կիդո Օկամոտոն, ով եղել է թերթերի ընկերության ավագ դրամատիկ քննադատ և Տոկիոյի նորեկ լրագրող, եղել է Սայգիկուի աշակերտը։

1902 թվականին՝ «Yamato Shimbun»-ի նախագահի պաշտոնից հրաժարական տալուց մեկ տարի հետո նա մահացավ սրտի անբավարարությունից 70 տարեկանում։ Գերեզմանը գտնվում է Յանակա գերեզմանատանը։

## Հիմնական գրական ստեղծագործություններ
Նա նաև հրատարակել է արևմտյան ոճի վեպեր, բայց քանի որ նա չգիտեր ոչ մի օտար լեզու, ենթադրվում է, որ դրանք հիմնված են Ֆուկուչի Օչիի թարգմանությունների վրա։

## Աղբյուրներ
* 早稲田大学古典籍総合データベース

## Ծանոթագրություններ

## Արտաքին հղումներ
* 條野採菊のぺーじ
* 早稲田大学 古典籍総合データベース 条野採菊
* 土谷桃子：二つの時代を生きた戯作者
* 青空文庫 条野採菊

Կատեգորիա:Ճապոնացի գործարարներ
Կատեգորիա:Ճապոնացի գրողներ
Կատեգորիա:Ճապոնացի լրագրողներ
Կատեգորիա:Ճապոնիայի քաղաքական գործիչներ
Ֆերդինանդ Ֆյուրեր և Ռոլանդ վան Օյստերն

**Ֆերդինանդ Ֆյուրերը** և **Ռոլանդ վան Օյստերնը** (* 1982 և * 1984, իրական անունները՝ *Ֆլորիան Ֆյուրեր* և *Ռոլանդ Պետեր* ) դուետով հանդես եկող արվեստագետներ են, որոնք հայտնի են դարձել ֆանզինների հրապարակմամբ։

Նրանց առաջին համատեղ նախագիծը*՝ Das Homestory* ամսագիրը, հրապարակվել է 2013 թվականին։

2016 թվականին լույս է տեսել համահեղինակների առաջին գիրքը՝ «Կարկուտի օր և միշտ ուտելու մի բան» (*Ein Tag Hagel und immer was zu essen da*) վերնագրով։ Գիրքը շարադրված է օրագրի ձևով, որում պատմվում է հեղինակների իրական փորձառությունը 2014/15 թվականներին Տրանսիլվանիայի Ալմա Վիի գյուղում անցկացրած ձմռանից։ Գրքի հատվածներից մեկի հիմքում ընկած է նամակագրությունը արքայազն Չարլզի հետ։ Հեղինակները հայտարարել են քսան տարի անց գիրքը շարունակելու մտադրության մասին։

Արվեստագետները համագործակցում են նաև Titanic երգիծական ամսագրի հետ և միասին նվագում են *Club Déjà-vu* և *Die Damen und Herren des Orchesters* ռոք խմբերում։

## Ստեղծագործությունները
մինի|The Homestory ամսագիր

### Ֆանզիններ
* *The Homestory Magazine*, Peter & Führer 2013, 
* *The Homestory Magazine*, Audiolith 2015 (աուդիոգիրք)

### Գրքեր
* *Ein Tag Hagel und immer was zu essen da*, Ventil 2016, ISBN 978-3-95575-056-5
* *Kritik am Mitmensch*, 2022 Ventil, 9783955751470

### Ռադիոթատրոն
* Im Dienst, WDR 2019

### Ալբոմներ (երաժշտություն)
* Club Déjà-vu: *Die Farben der Saison*, DIY-Label-Kooperation 2015
* Ferdinand Führer & Roland van Oystern: *Low Fun*, Ventil / Nebula Fünf 2016, ISBN 978-3-95575-059-6
* Die Damen und Herren des Orchesters: *Zweihundert Jahre ohne Erfolg*, Nebula Fünf / Ventil 2017, ISBN 978-3-95575-076-3

## Մրցանակներ
* 2014 թ․ Ռոկո Քլայնի անվան երաժշտական լրագրության մրցանակ

## Ծանոթագրություններ

## Արտաքին հղումներ
* Stuttgarter Zeitung-ը Ֆերդինանդ Ֆյուրերի և Ռոլանդ վան Օյստերնի մասին 2014թ

Կատեգորիա:Կեղծանուններ
Փիթեր Յուբերոթ

[thumb|240px|Յուբերոտը (առջևի աջ) դիտում է, թե ինչպես է [Բալթիմորի «Մեմորիալ» մարզադաշտում խաղից առաջ նախագահ Ռոնալդ Ռեյգանը նետում առաջին կուպրը:]]

**Պիտեր Վիկտոր Յուբերոտ** (, ), 1984 թվականին Լոս Անջելեսում կազմակերպվող ամառային օլիմպիական խաղերի կազմկոմիտեի նախագահ։

## Կենսագրություն
1959 թվականին ավարտել է բիզնեսի կառավարման բակալավրի աստիճանը Կալիֆորնիայի Սան Խոսեի պետական համալսարանում։

Նա դարձել է *Trans International*-ի մենեջերը և փոխնախագահը, այնուհետև ստեղծել է *Transportation Consultants*՝ փոքր ավիաընկերությունների և մարդատար նավերի տոմսերի, ինչպես նաև հյուրանոցային համարների ամրագրման կենտրոնացված համակարգ, որը մտնում էր *First Transport Corporation* հոլդինգի մեջ։

1979 թվականի մարտի 26-ին ընտրվել է 1984 թվականին Լոս Անջելեսում կազմակերպվող ամառային օլիմպիական խաղերի կազմկոմիտեի նախագահ։ Քաղաքային իշխանությունների՝ նախագծի ֆինանսավորմանը մասնակցելուց հրաժարվելու պատճառով Յուբերոտին հաջողվել է ներգրավել մասնավոր ներդրումներ, որոնք բավարար են եղել խաղերը կազմակերպելու համար։ Մասնավորապես, ABC հեռուստաընկերությունը հեռարձակման իրավունքների համար վճարել է 225 մլն դոլար, մինչդեռ 75 մլն դոլարը ստացվել է արտասահմանյան հեռարձակողներից։ Բացի այդ, Յուբերոտը կազմակերպել է բաժանորդագրության և գովազդային արշավներ, այդ թվում՝ կապված 82-օրյա օլիմպիական ջահի փոխանցման հետ։ Արդյունքում Օլիմպիական խաղերի ֆինանսական արդյունքը կազմել է 200 մլն դոլար եկամուտ։

1984 թվականին արժանացել է «Տարվա մարդ» տիտղոսի (ըստ New York Times ամսագրի)։

1984-1987 թվականներին Յուբերոտը եղել է բեյսբոլի գլխավոր լիգայի հանձնակատար։

1986 թվականին միացել է Coca-Cola ընկերության տնօրենների խորհրդին և այնուհետև մասնակցել այլ ընկերությունների կառավարմանը։

2003 թվականին մասնակցել է Կալիֆորնիայի նահանգապետի ընտրություններին և հավաքելով 25134 ձայն (0,29%) զբաղեցրել է վեցերորդ տեղը (այնուհետև Առնոլդ Շվարցենեգերը հաղթող է դարձել)։

## Անձնական կյանք
1959 թվականին նա ամուսնացել է Վիրջինիա Մեյ Նիկոլաուսի հետ։ Զույգը չորս երեխա ունի։

## Ծանոթագրություններ

## Արտաքին հղումներ
* 
* 
* 

Կատեգորիա:Time-ի վարկածով «Տարվա մարդ» ճանաչվածներ
Կատեգորիա:Ամերիկացի գործարարներ
Կատեգորիա:Ամերիկացիներ իռլանդական սերմամբ
Կատեգորիա:Սպորտի ղեկավարներ և կառավարիչներ
Նիկոլաս Գալիցին

**Նիկոլաս Դմիտրի Կոնստանտին Գոլիցին** (, ), բրիտանացի դերասան։

## Վաղ տարիներ
Ծնվել է 1994 թվականի սեպտեմբերի 29-ին Համերսմիթում, Լոնդոն, մայրը՝ Լորա Պապայանը հունական ծագմամբ ամերիկուհի է։ Քույրը՝ Լեքսի Գոլիցինը իլյուստրատոր և ինտերիերի դիզայներ է։ 10 տարեկան հասակում երգել է երգչախմբում։ Միջին դպրոցն ավարտելուց հետո ընդունվել է Լոնդոնի Դալվիչյան համալսարան։ Դերասանական կարիերան շարունակելու համար ընդունվել է Իսլինգթոնի Պլեզանսում գտնվող երիտասարդական թատերական խմբակ։

Փոքր ժամանակ խաղացել է ռեգբի և ֆուտբոլ, նաև շրջանային մակարդակով մասնակցել է թեթև աթլետիկայի մրցումների։

## Կարիերա
2014 թվականին ստացել է իր առաջին դերը «Ռիթմը իմ ոտքերի տակ» ֆիլմում, որտեղ նրա խաղընկերը եղել է Լյուք Փերին։ Նաև կատարել է ֆիլմի պաշտոնական սաունդթրեքներից մի քանիսը։

2015 թվականին հայտնվել է «Լեգենդներ» հեռուստասերիալի մեկ էպիզոդում։ Screen International-ի կողմից ստացել է *Star of Tomorrow*  մրցանակ։

2016 թվականին Նիկոլասը նկարահանվել է ամերիկյան «Խորը ճեղքվածք» դրամայում, որտեղ նա կատարել է մետրոյի կայարանում ելույթ ունեցող երիտասարդ ջութակահարի դեր։ Ավելի ուշ մարմնավորել է երիտասարդ, պարփակված գեյ ուսանողի իռլանդական «Գեղեցիկ սատանան» կատակերգական դրամայում, որը հետագայում առաջադրվել է հինգ մրցանակների Իռլանդական կինոյի և հեռուստատեսության 15-րդ մրցանակաբաշխության ժամանակ։

2017 թվականին դերակատարում է ունեցել «Հմայախոսություն» նորզելանդական միտսիկ դրամայում։ «Անտառային դիտորդ» ֆիլմում դերակատարում է ունեցել ամերիկացի դերասանուհի և Օսկարակիր Անժելիկա Հյուսթոնի հետ։

Հեռուստատեսությամբ իր առաջին դերը ստացել է Նեթֆլիքսի «Սենյակներ» դրամատիկ սարսափ հեռուստասերիալում։ 2019 թվականին դերակատարում է ունեցել «Ռեփոսթ» դրամատիկ ֆիլմում։

Կատարել է բիսեքսուալ Թիմմիի դերը «Մոգություն։ Ժառանգություն» ֆիլմում, որը հանդիսանում է «Մոգություն» ֆիլմի շարունակությունը.:

2022 թվականին հայտնի է դարձել, որ կատարելու է Արքայազն Հենրիի դերը Քեյսի Մաքքուսթոնի «Կարմիր, սպիտակ և թագավորական կապույտ» ԼԳԲՏՔ+ վեպի էկրանավորման մեջ։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:Բրիտանացի երգիչներ
Կատեգորիա:Բրիտանացի թատերական գործիչներ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի մոդելներ
Կատեգորիա:Անգլիացի դերասաններ
Կատեգորիա:Անգլիացի հեռուստատեսային դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի կինոդերասաններ
Ֆաթիմատու Աբդել Մալիք

**Ֆաթիմատու Աբդել Մալիք** (; ), մավրիտանացի քաղաքական և պետական գործիչ։ 2001 թվականից զբաղեցնում է Թևրագ-Զեյնի քաղաքապետի պաշտոնը, ինչպես նաև 2018 թվականի սեպտեմբերից աշխատում է Նուակշոտի խորհրդի նախագահի պաշտոնում։ Դարձել Է Մավրիտանիայի առաջին կինը, որը զբաղեցրել է քաղաքապետի պաշտոնը։ 2012-2015 թվականներին զբաղեցրել Է Աֆրիկայի տեղական ընտրված կանանց ցանցի (REFELA) նախագահի պաշտոնը։

## Կենսագրություն
Ծնվել է 1958 թվականին Տամշակետում, հայրը աշխատել է որպես ադմինիստրատոր։ Սովորել է Համակարգչային գիտություն Լուվեն Լա Նևում (Բելգիա)։

Ղեկավարել է Մինֆե համակարգչային ծառայությունների մատուցման գրասենյակը Նուակշոտում, այնուհետև աշխատել է Հաբիթաթ բանկում որպես ցանցի ադմինիստրատոր։ Այնուհետև աշխատանքի է անցել քաղաքաշինության և բնակավայրի նախարարությունում, որից հետո նշանակվել է վարչապետի աշխատակազմում։

2001 թվականին Հանրապետական հանուն ժողովրդավարության և նորացման կուսակցությունը ֆաթիմատուին առաջադրել է որպես մունիցիպալ պաշտոնի թեկնածու, Ֆաթիմատուն ընտրվել է որպես Նուակշոտի քաղաքային համայնքի ինը համայնքներից մեկի՝ Թևրագ-Զեյնի քաղաքապետ։: Դարձել Է Մավրիտանիայի առաջին կինը, որը զբաղեցրել է քաղաքապետի պաշտոնը։ Հատուկ ուշադրություն է դարձնում դպրոցական կրթությանը, հատկապես աղջիկների համար, և վարչարարության բարեփոխումներին։ Այդ պաշտոնում վերընտրվել է 2006, 2011 և 2015 թվականներին։

2012 թվականից մինչև 2015 թվականի դեկտեմբերը զբաղեցրել Է Աֆրիկայի տեղական ընտրված կանանց ցանցի նախագահի պաշտոնը, որը հիմնադրվել է Տանժերում 2011 թվականի մարտին և միավորում է տեղական ինքնակառավարման մարմինների պաշտոններում ընտրված կանանց։ Ճանապարհորդել է Մավրիտանիայում՝ աջակցելու կին թեկնածուներին պետական պաշտոններում, ի վերջո ևս հինգ կին ընտրվեց քաղաքապետերի պաշտոնում, այդ թվում՝ Մեթի Մինթ Համադին։

## Մրցանակներ
* 2015թվական ՝ՄԱԿ-ի Պարենի և գյուղատնտեսության կազմակերպության մեդալ.

## Անձնական կյանք
Միայնակ մայր է, ունի երեք երեխա։

## Ծանոթագրություններ

 
Կատեգորիա:21-րդ դարի կին քաղաքական գործիչներ
Կատեգորիա:Քաղաքապետներ
Buyer Persona (մարքեթինգ)

**Buyer Persona**, օգտագործողի վրա հիմնված դիզայնի (UCD) կամ մարքեթինգի ոլորտներում սոցիալական և հոգեբանական հատկանիշներով և բնութագրերով հորինված անձնավորություն, որը ներկայացնում է թիրախային խումբ։

## Նկարագրություն
Անձի կառուցման ընթացքում այս ֆիկտիվ անձին վերագրվում են մի շարք ատրիբուտներ, որոնք հարստացնում են նրա պրոֆիլը՝ թիրախային խմբի առանձնահատկությունները ավելի լավ արտահայտելու համար։ Այս բնութագրերի շնորհիվ դիզայներական թիմերը ստեղծում են արտադրանքի կամ ծառայության օգտագործման սցենարներ, մինչդեռ վաճառքի թիմերը սահմանում են դիրքավորման, առաջխաղացման կամ բաշխման ռազմավարություն այս նույն ապրանքի կամ ծառայության համար։

Այս մեթոդը մինչ օրս հիմնականում օգտագործվում է կայքերի էրգոնոմիկայի նախագծման և բարելավման համար։ Այնուամենայնիվ, այն ընդլայնում է իր ազդեցության շրջանակը կայքերից դուրս՝ ներթափանցելու բարձր տեխնոլոգիական արտադրանքի էրգոնոմիկայի, գովազդային ռազմավարության, սպառողների համար բաշխման ուղիների ստեղծման կամ ընտրության մեջ։

Այս մեթոդը հայտնի է դարձել Ալան Կուպերի կողմից 1999 թվականից՝ ապրանքի կամ ծառայության օգտագործողի հետ ինտերակտիվ սցենարների նախագծման համար։

Պերսոնայի հիմնական նկարագրությունը ներառում է ազգանունը, անունը, սեռը, տարիքը, սպառման պրոֆիլները տարբեր ոլորտներում, ապրելակերպը և շատ այլ հատկանիշներ՝ կախված ուսումնասիրված տարածքից։ Այս նկարագրությունը հետազոտության կամ առկա հաճախորդների հետ հարցազրույցների արդյունք է։

Սայմոն Սինեկի կարծիքով՝ նպատակը ոչ թե ինչպես հասկանալն է, այլ «ինչու»-ն։ Նույն կերպ, պերսոնաների մեթոդի նպատակն է հաջողության հասնել սպառողի գլխում դաջվելու համար, որպեսզի նրան ավելի լավ ծառայեն և ավելի շատ պատճառ դառնան սպառելու համար։ Այս մեթոդը հնարավորություն է տալիս մասնավորապես բացահայտել սպառողների կարիքներն ու նպատակները, ինչպես նաև նրանց առարկությունները՝ դրանց ավելի լավ արձագանքելու համար։

Պերսոնայի շնորհիվ թիմերը թիրախավորված խմբին տալիս են մարդկային դեմք, ինչը հնարավորություն է տալիս պատասխանել ապրանքի կամ ծառայության նախագծման, առաջխաղացման և տարածման հետ կապված բազմաթիվ հարցերի։

## Պերսոնա և Inbound Marketing
Մարքեթինգում պերսոնաները հիմնականում օգտագործվում են Inbound Marketing-ի ռազմավարություն մշակելու համար։ Նրանք այդպիսով հնարավորություն են տալիս բացահայտել թիրախային խմբերը և առաջարկել թիրախի տեսակին հարմարեցված բովանդակություն։ Սա խուսափում է գլոբալ հաղորդակցությունից և նպաստում է անհատականացմանը և թիրախի ակնկալիքներին հարմարեցված հատուկ հաղորդագրությունների ստեղծմանը։

## Պերսոնա UX և Պերսոնա Մարքեթինգ
Կարևոր է հստակորեն տարբերակել երկու հասկացությունները։ Եթե դրանց իրականացումը թվում է շատ մոտ, ապա նպատակը նույնը չէ։ UX անձինք հնարավորություն կտան վերլուծելու ապրանքի կամ ծառայության վավերականությունը՝ կապված սպառողների կարիքների և վարքագծի հետ։ Ինչ վերաբերում է նրանց, ապա մարքեթինգային պերսոնաները հիմք են հանդիսանում ճիշտ ժամանակին ճիշտ ուղերձը ճիշտ մարդուն հասցնելու համար։

## Տես նաև
* Շուկայի սեգմենտավորում

## Ծանոթագրություններ

## Արտաքին հղումներ
* Ի՞նչ ներառել մարքեթինգային ռազմավարության մեջ
* Ինչպե՞ս ստեղծել հաճախորդի նկարագիր (Buyer persona). 18 հարց, որոնք անհրաժեշտ է տալ Ձեր հաճախորդներին

Կատեգորիա:Մարդ-համակարգիչ փոխազդեցություն
Կատեգորիա:Տեխնիկական հաղորդակցություն
Կատեգորիա:Մարքեթինգ
Ջենիչիրո Ֆուկուչի

, ճապոնացի գրաքննադատ և հեղինակ, հայտնի է նաև  կեղծանունով։

## Կենսագրություն
Ջենիչիրո Ֆուկուչին ծնվել է Նագասակի քաղաքում, Ճապոնիա։ Նա շրջել է Եվրոպայով և զբաղվել է թարգմանչական գործով, իսկ 1874 թվականին դարձել «Tokyo Nichi Nichi Shimbun» թերթի գլխավոր խմբագիրը։ 1882 թվականին նա ստեղծեց Սահմանադրական կայսերական կառավարման կուսակցությունը։

Ֆուկուչին թաղված է Յանակա գերեզմանատանը։

## Գրական ստեղծագործություններ
Ջենիչիրոն մեծ ներդրում ունեցավ մշակույթի մեջ և թողեց բազմաթիվ գրական ստեղծագործություններ։ Յուկիչի Ֆուկուզավայի հետ նրան անվանում էին «Ճապոնիայի Սոֆուկու»։

## Ծանոթագրություններ

## Հղումներ

* 

Կատեգորիա:Կեղծանուններ
Կատեգորիա:Ճապոնացի գործարարներ
Կատեգորիա:Ճապոնացի գրողներ
Կատեգորիա:Ճապոնացի լրագրողներ
Կատեգորիա:Ճապոնիայի դիվանագետներ
Տետչո Սուեհիրո

, , ի ծնե՝ , ճապոնացի քաղաքական գործիչ, արձակագիր և լրագրող։ Նա Ազատության և ժողովրդական իրավունքների շարժման կողմնակիցն էր։

Ծնվել է սամուրայների տոհմում ներկայիս Էհիմե պրեֆեկտուրայի տարածքում, նա ընտանիքի երկրորդ որդին էր։ Նրա հայրը՝ Թեյսուկեն, հաշվապահ էր։ Նա ավարտեց տեղի սամուրայների դպրոցը և դարձավ ուսուցիչ 1869 թվականին։ Այնուհետև նա տեղափոխվեց Տոկիո և վեց տարի աշխատեց Ֆինանսների նախարարությունում, նախքան թերթի բիզնեսին անցնելը։ Նա երկու անգամ բանտարկվել է ազատ մամուլի գործող օրենքները վիճարկելու համար և մեծ դեր է ունեցել առաջին ազգային քաղաքական կուսակցության ստեղծման գործում։ Նա գրել է քաղաքական, նախա-գիտաֆանտաստիկ վեպ «Սետչուբայ» («Սալորը ծաղկում է ձյան մեջ», 1886 թ.): Նրա գրքերից ստացված եկամուտը թույլ տվեց նրան ճանապարհորդել Միացյալ Նահանգներ և Եվրոպա 1888 թվականին, այդ ժամանակ նա դարձավ ֆիլիպինցի քարոզիչ և հայրենասեր Խոսե Ռիզալի ժամանակավոր ուղեկիցը։ Հետագայում նա կճանաչի Ռիզալի ազդեցությունը մեկ այլ վեպում՝ «Nanyo no daiharan» (Մեծ ալիքը հարավային ծովերում)։

1890 թվականին նա ընտրվեց առաջին համապետական ընտրություններում, սակայն հետագայում հեռացվեց Լիբերալ կուսակցությունից դուրս գալու պատճառով։ Սուեհիրոն մահացավ 1896 թվականին լեզվի քաղցկեղից և թաղվեց Էհիմեում։

## Հիմնական աշխատանքներ
**[[Սետչուբայ|Setchūbai]]* (*Սալորի ծաղիկներ ձյան մեջ*, 1886)
**Kakan'ō* (*Երգող թռչունները ծաղիկների մեջ*, 1889)

## Ծանոթագրություններ

Կատեգորիա:Ճապոնացի գրողներ
Կատեգորիա:Ճապոնացի լրագրողներ
Կատեգորիա:Ճապոնացի վիպասաններ
Կատեգորիա:Ճապոնիայի քաղաքական գործիչներ
Շերմին Շահրիվար

**Շերմին Շահրիվար** (, ), գերմանացի մոդել, գեղեցկության մրցույթների տիտղոսակիր, հաղթել է «Միսս Եվրոպա 2005» մրցույթում։

## Վաղ տարիներ և կրթություն
Շահրիվարը ծնվել է պարսիկ ծնողների ընտանիքում։ Նրա ընտանիքը տեղափոխվել է Գերմանիա, երբ աղջիկը մեկ տարեկան էր։ Նրա մայրը և եղբայրները ապրում են Գերմանիայում։ Շահրիվարը մեծացել է՝ խոսելով գերմաներեն և պարսկերեն, վարժ է նաև ֆրանսերենի և անգլերենի մեջ։ Շահրիվարը հասարակական գիտությունների համալսարանական կրթություն ունի։

## Գործունեություն
Շահրիվարը 2004 թվականին դարձել է «Միսս Գերմանիա», իսկ 2005 թվականին նվաճել է «Միսս Եվրոպայի» տիտղոսը Ֆրանսիայում տեղի ունեցած մրցույթում։

2005 թվականի մարտին Օբերհաուզենում ընտրվել է գերմանական Նոռուզի ընդունելություն կազմակերպելու։ Նա Գերմանիայում վարել է *Traumpartner TV*-ը 2004 թվականի դեկտեմբերից մինչև 2005 թվականի օգոստոսը։

## Ծանոթագրություններ

## Արտաքին հղումներ
* 
* 
* Shermine at Model Management
* Iran-Plus photos
* Persian Mirror article

Կատեգորիա:Գեղեցկության մրցույթի հաղթողներ
Կատեգորիա:Գերմանացի մոդելներ
Կատեգորիա:Ֆոտոմոդելներ
Մոլոդյոժնենսկոյե գյուղական բնակավայր

**Մոլոդյոժնենսկոյե գյուղական բնակավայր** (, ), մունիցիպալ կազմավորում Ռուսաստանի Ղրիմի Հանրապետության Սիմֆերոպոլի շրջանի կազմում։

## Աշխարհագրություն
Բնակավայրը գտնվում է շրջանի կենտրոնում՝ Ղրիմի նախալեռների անտառատափաստանային գոտում, Սալգիր գետի միջին հոսանքի երկայնքով։ Հյուսիսից սահմանակից է Պերվոմայսկուն, արևմուտքից՝ Ուկրոմնովսկուն, արևելքից՝ Ուրոժայնովսկուն, հարավից և հարավ-արևմուտքից՝ Սիմֆերոպոլի քաղաքային շրջանի հողերին։

Տարածքի մակերեսը կազմում է 42,05 կմ² ։

Փոխադրումն իրականացվում է 35A-002 «Խերսոնի շրջանի սահման - Սիմֆերոպոլ - Ալուշտա - Յալթա» և 35N-195 տարածաշրջանային մայրուղիներով Ուկրաինայի հետ սահմանից - Սիմֆերոպոլից մինչև Ուրոժայնոյե (ըստ ուկրաինական դասակարգման - միջազգային մայրուղի M-18 և տարածաշրջանային Ս. -0-11356) և երկաթուղային հարթակով 1457 կմ։

## Բնակչություն
2001 թվականին բնակվել է 7361 մարդ, 2014 թվականին՝ 8612, 2015՝ 8643 մարդ, 2016 թվականին՝ 8762 մարդ, 2017 թվականին՝ 8838 մարդ, 2018 թվականին՝ 8985 մարդ, 2019 թվականին՝ 8970 թվականին, 2020 թվականին՝ 9003 մարդ, 2021 թվականին՝ 10452։ Ընդհանուր առմամբ մեզ հասանելի տվյալներով բնակչությունն աճում է, միայն 2019 թվականին նկատվել է բնակչության նվազում։

Բնակավայրը ներառում է 1 քաղաքատիպ բնակավայր և 1 գյուղ։

Աշխատանքային ժողովրդական պատգամավորների Ղրիմի շրջանային խորհրդի 1972 թվականի փետրվարի 7-ի թիվ 69 որոշմամբ ստեղծվել է Մոլոդյոժնյենսկի բնակավայրի խորհուրդը՝ այն առանձնացնելով Միրնովսկի գյուղական խորհուրդից և Սոլնեչնոյե գյուղը Ուրոժայնովսկի գյուղական խորհուրդից։ 2014 թվականի մարտի 21-ից մտնում է Ռուսաստանի Դաշնության Ղրիմի Հանրապետության կազմի մեջ։

2014 թվականի հունիսի 4-ի «Ղրիմի Հանրապետությունում մունիցիպալ կազմավորումների սահմաններ սահմանելու և մունիցիպալ կազմավորումների կարգավիճակի մասին» օրենքով վարչական միավորի տարածքը հայտարարվել է գյուղական բնակավայրի կարգավիճակ ունեցող մունիցիպալ կազմավորում։

## Ծանոթագրություններ

## Գրականություն
* 
* 
* 
* 

Կատեգորիա:Ղրիմ
Էդգարդ Բլոշե

**Էդգարդ Բլոշե** (), ֆրանսիացի արևելագետ-իսլամագետ, թարգմանիչ, մատենագետ, արվեստի պատմաբան, մասնագիտացել է հատկապես կրոնների պատմության մեջ։

## Կենսագրություն
Ծնվել է Ֆրանսիայի Բուրժ քաղաքում։ Ավարտել է Փարիզի Արևելյան լեզուների դպրոցը արաբերեն լեզվով, այնուհետև Բարձրագույն հետազոտությունների գործնական դպրոցը, որտեղ նա աշխատել է որպես ասիստենտ 1895-1901 թվականներին, աշխատել է նաև Ֆրանսիայի ազգային գրադարանի ձեռագրերի բաժնում, որտեղ 1895 թվականին նշանակվել էր գրադարանավարի տեղակալ։ Հրատարակել է բազմաթիվ աշխատություններ բյուզանդական, արաբական և մոնղոլական պատմության վերաբերյալ, բայց նրա մասնագիտությունը պարսկական արվեստն ու կրոնի պատմությունն էր։ 1929 թվականին դարձել է հոգաբարձուի օգնական, ապա՝ հոգաբարձու։ 1935 թվականի նոյեմբերին թոշակի է անցել։

## Ծանոթագրություններ

## Աղբյուրներ
* Francis Richard, «BLOCHET (Gabriel Joseph) Edgard», in: Encyclopaedia Iranica, Vol. IV, Fasc. 3, pp.&nbsp;313–314. Published December 15, 1989. (Ֆրենսիս Ռիչարդի հոդվածը, առցանց)

## Տես նաև
* Edgard Blochet (b. 1870), French art historian, bibliographer, translator into French of selections  Encyclopedia Iranica. *iranicaonline.org* 
* (en) K. A. C. Creswell, A Bibliography of the Architecture, Arts and Crafts of Islam.

Կատեգորիա:Ֆրանսիացի արևելագետներ
Կատեգորիա:Ֆրանսիացի արվեստաբաններ
Կատեգորիա:Ֆրանսիացի իրանագետներ
Վահաջ Ալի

**Վահաջ Ալի** (, ), պակիստանցի դերասան, որն առավել հայտնի է դարձել պակիստանյան հեռուստասերիալներում իր մարմնավորած դերերով։ 2015 թվականին իր առաջնախաղն է ունեցել «Սիրուն երկրպագելով» հեռուստասերիալում։ 2021 թվականին էլ նկարահանվել է «Նրանք, ովքեր բաժանված են» հեռուստասերիալում, որտեղ մարմնավորել է Բանգլադեշի ազատության առաջնամարտիկ Շաֆի Իմամ Ռումիի դերը։ Այս հեռուստասերիալում մարմնավորած իր դերի համար Վահաջ Ալին արժանացել է կինոքննադատների գնահատանքին։

2023 թվականին Վահաջ Ալին ոչ միայն Պակիստանում, այլև Հարավային Ասիայում մեծ հռչակ է ձեռքբերել՝ «Առանց քեզ» դրամատիկ հեռուստասերիալում մարմնավորելով Մուրթասիմ Շահնավազ Խանի դերը։ Հեռուստասերիալում նրա խաղը ևս արժանացել է կինոքննադատների գնահատանքին։ Պակիստանում, Հնդկաստանում և Բանգլադեշում «լավագույն դերասան» անվանակարգում նա գլխավորել է բոլոր հիթ շքերթները։

## Կենսագրություն
Վահաջ Ալին ծնվել է 1988 թվականի դեկտեմբերի 1-ին Պակիստանի Լահոր քաղաքում՝ Փենջաբի մուսուլմանների ընտանիքում։ Հայրը պետական աշխատող էր, իսկ մայրը՝ ուսուցչուհի։ Լինելով ընտանիքի միակ երեխան՝ Ալին ստացել է ֆինանսական գործարարի մասնագիտացում։ Նրա ծնողները ցանկանում էին, որ որդին ևս անցնի պետական ծառայության՝ դառնալով քաղծառայող, սակայն նա հակված էր զբաղվելու դերասանական կարիերայով։

Նա Արվեստների ազգային քոլեջում ստացել է մուլտիմեդիա արվեստների մագիստրոսի աստիճան։ Իր ապագա կնոջը՝ Սանա Ֆարուքին, հանդիպել է Samaa TV-ում ուսնակության ժամանակ։ Զույգն ամուսնացել է 2016 թվականի մարտի 2-ին։ 2017 թվականին ծնվել է նրանց աղջնակը՝ Ամիրա Ալին։

## Կարիերա
### Թատերական գործունեություն և հեռուստապրոդյուսերություն
Ալին 2007 թվականին իր կարիերան սկսել է որպես թատերական դերասան, մինչև միացավ հեռուստատեսության լուրերի և ծրագրերի բաժնին։ 2009-2011 թվականներին, որպես պրոդյուսերի օգնական, Ալին աշխատել է Samaa TV-ում։ 2011 թվականից էլ, որպես պրոդյուսեր, աշխատել է Geo TV-ում։
### Հեռուստադեբյուտ և հետագա հաջողություններ (2015 թվականից ի վեր)
2015 թվականին գլխավոր դերում իր առաջնախաղն ունենալով «Սիրուն երկրպագելով» հեռուստասերիալում՝ նա շարունակեց նկարահանվել մի շարք հայտնի հեռուստասերիալներում, որոնց թվում են «Հարի հարի չուրիյան» (2017), «Դիլնավազ» (2017), «Լիալուսին» (2017), «Կարծր սիրտ» (2019), «Ցասում» (2019), «Մոլեգնություն» (2021), «Սեր և ջալեբի» (2021) և «Ոչ սիրտ կա, ոչ էլ՝ հույս» հեռուստասերիալները (2021)։

Իր դերասանական կարիերայում Ալիին մեծ հռչակ է բերել «Առանց քեզ» հեռուստասերիալը, որտեղ նա մարմնավորել է Մուրթասիմ Շահնավազ Խանի դերը։ Հեռուստասերիալում նրա խաղընկերը եղել է Յումնա Զայիդին։ Հեռուստասերիալը երկարաձգվել է երկրորդ եթերաշրջանի։

2022 թվականին իր առաջնախաղն է ունեցել նաև Լոլիվուդի խաղարկային ֆիլմում՝ նկարահանվելով «Դու և իմ պատմությունները» ֆիլմում։ Ֆիլմի պրեմիերան կայացել է 2023 թվականի հունիսի 29-ին։ Վահաջ Ալիի խաղընկերը Մեհվիշ Հայաթն է, իսկ ռեժիսորը՝ Նադեմ Բայիգը։

## Ծանոթագրություններ

## Արտաքին հղումներ
* 
* 

Կատեգորիա:Պակիստանցի դերասաններ
Timebomb (երգ, Քայլի Մինոուգ)

**«Timebomb»**, ավստրալացի երգչուհի Քայլի Մինոուգի երգը, որը թողարկվել է 2012 թվականի մայիսի 25-ին *Parlophone* լեյբլում՝ ի պատիվ երաժշտական ինդուստրիայում երգչուհու գործությունության 25-ամյակի։ Կոմպոզիցիան գրել են Կարեն Փուլը, Մեթ Շվարցը և Փոլ Հարրիսը։ Շվարցը և Հարրիսը հանդես են եկել նաև որպես թրեքի պրոդյուսերներ։ Մինոուգի համար նույն վերնագրով մեկ այլ երգ գրել է ամերիկացի երգիչ Մայքլ Ջեքսոնը։ Սկզբում նախատեսվել է երգը ներառել *The Best of Kylie Minogue* հավաքածուում, բայց դրա փոխարեն այն ընդգրկվել է *K25: Time Capsule* բոքս-սեթում։ 2019 թվականին կոմպոզիցիան հայտնվել է  *Step Back In Time: The Definitive Collection* հավաքածուում։

## Ստեղծման պատմություն և թողարկում
2012 թվականին Մինոուգը հայտարարել է երաժշտական ինդուստրիայում իր գործունեության 25-ամյակի առթիվ տոնակատարություն կազմակերպելու մտադրության մասին, որը ստացել է K25 անվանումը։ Մայիսի սկզբին Մինոուգը ստեղծել ք հատուկ կայք, որի միջոցով երգը կարող էր հասանելի դառնալ երկրպագուներին։ Դրա համար նրանք պետք է կայքում օգտվեին Թվիթերից և «KylieTimebomb» հեշթեգից։ Երգի պրեմիերան կայացել է մայիսի 25-ին՝ Մինոուգի 44-ամյակից երեք օր առաջ։ *Digital Spy* կայքի խմբագիր Քրիստիան Տոբինը հրապարակել է երգի 90 վայրկյան տևողությամբ հատվածը։

## Երգացանկ
մինի|Քայլի Մինոուգը կատարում է «Timebomb» երգը 2014 թվականին՝ «Kiss Me Once Tour» համերգային շրջագայության ժամանակ
* **Digital download**
# "Timebomb" – 2:57
# "Timebomb" (video) – 3:36
* **CD single**
# "Timebomb" – 2:57
# "Timebomb" (Extended version) – 4:30
# "Timebomb" (video) – 3:36
* **Digital remix EP**
# "Timebomb" (Extended Version) – 4:30
# "Timebomb" (Peter Rauhofer Remix) – 8:00
# "Timebomb" (DADA Remix) – 6:30
# "Timebomb" (Steve Redant & Phil Romano Remix) – 7:04
# "Timebomb" (Style of Eye Remix) – 6:31
# "Timebomb" (Italia3 Remix) – 6:00

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Քայլի Մինոուգի երգեր
Գրիգորյանց

**Գրիգորյանց**, հայկական ազգանուն։

## Ազգանունը կրողներ
* Ալեքսանդր Կարապետի Գրիգորյանց (1923-1988), պատմաբան։
* Արմեն Բագրատի Գրիգորյանց (1918-1976), բեմանկարիչ։
* Արտեմ Նիկոլայի Գրիգորյանց (1916-2002), ջերմաէներգետիկ։
* Լևոն Անդրանիկի Գրիգորյանց (ծնվ․ 1954), ստոմատոլոգ-վիրաբույժ։
* Կարապետ Վարդազարի Գրիգորյանց (1870-1943), գեղանկարիչ, բանաստեղծ, թարգմանիչ, դրամատուրգ։
* Հենրիկ Պետրոսի Գրիգորյանց (ծնվ․ 1945), փիլիսոփա, ՀՀ ԱԺ նախկին պատգամավոր։
* Յուլյա Գրիգորյանց (ծնվ․ 1984), վավերագրող, լուսանկարիչ, պրոդյուսեր։
* Սերգեյ Իվանի Գրիգորյանց (1941-2023), այլախոհ, քաղբանտարկյալ, լրագրող, գրականագետ։
* Սերգեյ Միխայիլի Գրիգորյանց (ծնվ․ 1983), շախմատիստ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հունարեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յանց վերջածանցով ազգանուններ
Գուլազյան

**Գուլազյան**, հայկական ազգանուն։

## Ազգանունը կրողներ
* Դավիթ Իոսիֆի Գուլազյան (1885-1976), դերասան։
* Օլգա Նիկողայոսի Գուլազյան (1885-1970), դերասանուհի։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պարսկերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Գույումճյան

**Գույումճյան**, հայկական ազգանուն։

## Ազգանունը կրողներ
* Անժել-Արաքսի Գույումճյան, վիպասան։
* Արշալույս Վահանի Գույումճյան (*[[Քյուրքճյան]],* 1900-ական թթ.-1965), դերասանուհի, մշակութային գործիչ
* Երմոգ Գույումճյան (1868-1945), երաժշտագետ։
* Կիրակոս Գույումճյան (ծնվ․ 1946), արձակագիր։
* Հակոբ Գույումճյան (1904-1961), գրող, հասարակական գործիչ։
* Հովհաննես Գույումճյան (՞-1915), դեղագործ։
* Մեսրոպ Կարապետի Գույումճյան (1897-1983), բառարանագիր։
* Միհրան Գույումճյան (1856-1890), դերասան։
* Տիգրան Սարգսի Գույումճյան (1895-1956), անգլիագիր գրող։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Սևյան

**Սևյան**, հայկական ազգանուն։

## Ազգանունը կրողներ
* Բարսեղ Սևյան, բժիշկ։
* Սամվել (Սամուել) Արմենի Սևյան (ծնվ․ 2000), շախմատիստ։

## Գրական հերոսներ
* *Աշխեն, Կարապետ, Հասմիկ, Սյուզան (Սու) Սևյաններ*, Ռաֆայել Արամյանի «Ռուբինյան եղբայրները» վեպի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Կատեգորիա:Անձնանվանական հիմքով ազգանուններ
Պենտագոնի փաստաթղթեր

[thumb|[Հնդկաչինում այլախոհական գործողությունների մասին Կենտրոնական հետախուզական վարչության քարտեզ, որը հրապարակվել է որպես «Պենտագոնի փաստաթղթերի» մաս։]]
**Պենտագոնի փաստաթղթեր** (կամ **Պենտագոնի թղթեր**, ), հանրության շրջանում «ԱՄՆ-Վիետնամ հարաբերություններ, 1945—1967 թվականներ. հետազոտություն» *()* հավաքածուի տարածված անվանումը, որը նախատեսված էր ԱՄՆ պաշտպանության նախարարության ներգերատեսչական օգտագործման համար, սակայն 1971 թվականին, Վիետնամի պատերազմ ժամանակ, մասնակի հրապարակվել է ամերիկյան մամուլի կողմից։

## Պատմություն
Հավաքածուի ստեղծումն սկսվել է 1967 թվականին՝ ԱՄՆ պաշտպանության նախարար Ռոբերտ ՄաքՆամարայի նախաձեռնությամբ։ Նախագծին ներգրավվել են բանակային սպաներ, քաղաքացիական քաղաքագետներ և պատմաբաններ։ Ընդհանուր նպատակը հնդկաչինի հարցում ամերիկյան կառավարության ընդունած որոշումների պատմության գրառումն էր, ներառյալ պատերազմի ժամանակ ընդունված որոշումները։ Աշխատությունը բաղկացած էր 7000 էջից, որի կեսից ավելին տարբեր փաստաթղթեր էին։ Ընդորում, նախատեսվում էր, որ հավաքածուն չի գաղտնազերծվի մոտ ապագայում։

## Հրապարակում
Պենտագոնի փաստաթղթերը հանրությանը հասանելի դարձան ԱՄՆ պետքարտուղարության վերլուծաբան Դենիել Էլսբերգի շնորհիվ։ Մտահոգված լինելով Վիետնամի պատերազմով՝ Էլսբերգը կարողացել էր գաղտնի կերպով պատճենել հավաքածուի մի մասը։ Նա փորձում էր այդ նյութերն առաջարկել ԱՄՆ Կոնգրեսի՝ պատերազմի դեմ հանդես եկող անդամներին, իսկ երբ այդ փորձը տապալվեց, այն փոխանցեց Վիետնամում ամերիկյան քաղաքականության հայտնի քննադատներից մեկին՝ լրագրող Նիլ Շիենին։ 1971 թվականի հունիսին The New York Times-ը սկսեց հրապարակել Պենտագոնի փաստաթղթերը, ինչը մեծ դժգոհություն առաջացրեց հանրապետական նախագահ Ռիչարդ Նիքսոնի վարչակազմի շրջանում։ Փաստաթղթերում նշվում էր, որ նախկին նախագահ Ջոնսոնի վարչակազմը կանխամտածված ձեռնարկել է պատերազմի սրմանն ուղղված գործողություններ, չնայած Ջոնսոնի այն պնդումներին, որ ԱՄՆ-ն ձգտում է կարգավորել հակամարտությունը։

## Դատական գործընթացներ
Փաստաթղթերի հրապարակման գործը հասել է ԱՄՆ Գերագույն դատարան, որը վճռեց, որ ամերիկյան թերթերը փաստաթղթերի հրապարակման իրավունք ունեն։

## Հասարակության վրա ազդեցություն
Պենտագոնի փաստաթղթերի հրապարակումն ուժեղացրեց ամերիկյան հանրության շրջանում իշխանության բարձր մարմինների նկատմամբ անվստահությունը, իսկ բուն փաստաթղթերը կիրառվել են հակապատերազմական շարժման կողմից՝ որպես ևս մեկ վկայություն Վիետնամի պատերազմի հարցում ամերիկյան կառավարության մոտ անկեղծության բացակայության վերաբերյալ։

2011 թվականին, արտահոսքի 40-րդ տարելիցին, ԱՄՆ ազգային արխիվը, Քենեդիի, Ջոնսոնի և Նիքսոնի նախագահական գրադարանների հետ համատեղ, գաղտնազերծեց հաշվետվությունը (ավելի քան 48 տուփ և 7 000 էջ)։

2017 թվականին լույս է տեսել ռեժիսոր Սթիվեն Սփիլբերգի «Գաղտնի գործ» գեղարվեստական ֆիլմը, որը պատմում էր այդ օրերին The New York Times և The Washington Post թերթերի լրագրողների աշխատանքի մասին, երբ նրանք հրապարակում էին Պենտագոնի փաստաթղթերից հատվածներ։

## Տես նաև
* ՎիքիԼիքս
* ՎիքիԼիքսի ԱՄՆ դիվանագիտական հեռագրերի արտահոսք

## Ծանոթագրություններ

## Արտաքին հղումներ
* Документы Пентагона / The Pentagon Papers // The U.S. National Archives and Records Administration

Կատեգորիա:Գաղտնի փաստաթղթեր
Կատեգորիա:Վիետնամի պատերազմ
Սուրբ Սարգիս եկեղեցի (Վորոնեժ)

**Սուրբ Սարգիս եկեղեցի, Վորոնեժ** քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Ռուսաստանի և Նոր Նախիջևանի հայոց թեմին, գտնվում է Ռուսաստանի Վորոնեժի մարզում։ Համակարգում է Վորոնեժ գյուղում բնակվող առաքելական ռուսահայության հոգևոր կյանքը։ Գտնվում է Դոնբասկայա փող., 2 հասցեում։ Տաճարը օծված է և գործում է, սակայն պատարագներ տեղի չեն ունենում։

Ամբողջությամբ երեսպատված է հայկական տուֆով, հարուստ հարթաքանդակներով և խաչքարերով։ Ինտերիերը ներկված է հայկական զարդանախշերով։ Ճարտարապետ՝ Գևորգ Շիրվանյան։

## Արտաքին հղումներ
* Սուրբ Սարգիս
* Սարգիս եկեղեցի

## Ծանոթագրություններ

Կատեգորիա:21-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ռուսահայ առաքելական վանքեր և եկեղեցիներ (Ռուսաստան և Նոր Նախիջևան)
Կատեգորիա:Վորոնեժի եկեղեցիներ
Գուրգենյան

**Գուրգենյան**, հայկական ազգանուն։

## Ազգանունը կրողներ
* Աբրահամ Հովհաննեսի Գուրգենյան (1908-1991), նկարիչ։
* Սվետլանա Վաղինակ Գուրգենյան (ծնվ․ 1936), բժիշկ, սրտաբան։ 
* Օգսենտիոս Գուրգենյան (1826-1900), փիլիսոփա, աստվածաբան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պահլավերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Դալիբալթայան

**Դալիբալթայան**, հայկական ազգանուն։

## Ազգանունը կրողներ
* Գուրգեն Հարությունի Դալիբալթայան (1926-2015),  ռազմական գործիչ, գեներալ-գնդապետ, Հայաստանի ազգային հերոս։
* Վարազդատ Գուրգենի Դալիբալթայան (ծնվ․ 1954), ՀՀ ազգային անվտանգության ծառայության գնդապետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Դալլաքյան

**Դալլաքյան**, հայկական ազգանուն։

## Ազգանունը կրողներ
* Աննա Դալլաքյան (ծնվ․ 2001), ֆուտբոլիստ։
* Արարատ Լևոնի Դալլաքյան (1951-1990), օդաչու-հրամանատար։
* Արթուր Դալլաքյան (ծնվ․ 1972), ՀՀ ԱԺ 7-րդ գումարման պատգամավոր։
* Լևոն Դալլաքյան (1916-2008), գնդապետ։
* Կառլեն Աշոտի Դալլաքյան (ծնվ․ 1958), փիլիսոփա, սոցիալական էկոլոգիայի մասնագետ։
* Կարլեն Լևոնի Դալլաքյան (1929-2008), կուսակցական և պետական աշխատող, գրականագետ, լրագրող, թարգմանիչ։
* Հրանտ Դալլաքյան (ծնվ․ 1939), ջրաշինարար։
* Ղևոնդ Մեխակի Դալլաքյան (1915-1992), պատմաբան։
* Յուրի Գերասիմի Դալլաքյան (1928-2008), ճարտարագետ։
* Նիկոլայ Հովհաննեսի Դալլաքյան (ծնվ․ 1954), բժիշկ-մանկաբույժ։
* Նինել Սերգեյի Դալլաքյան (1929-2008), դերասանուհի։
* Վարդան Տիգրանի Դալլաքյան (1969-1994), ազատամարտիկ
* Վիկտոր Երվանդի Դալլաքյան (ծնվ․ 1958), պատմաբան, ՀՀ քաղաքական-պետական գործիչ։
* Վլադիմիր Առաքելի Դալլաքյան (1924-1952), փառքի երեք աստիճանի շքանշանների ասպետ, գվարդիայի կրտսեր լեյտենանտ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Արաբերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Դալյան (այլ կիրառումներ)

**Դալյան** կարող է վերաբերել՝

* Դալյան, քաղաք Չինաստան։
* Դալյան, հայկական ազգանուն։

## Ծանոթագրություններ
Դանագուլյան

**Դանագուլյան**, հայկական ազգանուն։

## Ազգանունը կրողներ
* Ալիտա Սերգեյի Դանագուլյան (ծնվ․ 1937), ֆիզիկոս։
* Արեգ Դանագուլյան (ծնվ․ 1977), միջուկային անվտանգության ոլորտի գիտնական։
* Գևորգ Հրաչի Դանագուլյան (ծնվ․ 1951), քիմիկոս-օրգանիկ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Թուրքերեն հիմքով ազգանուններ
Կատեգորիա:Պարսկերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ